CELEX: C2004/273/56
Language: sl
Date: 2004-11-06 00:00:00
Title: Zadeva T-261/04: Tožba Alaina Crespineta proti Komisiji Evropskih skupnosti, vložena dne 21. junija 2004

6.11.2004   
            
            
               SL
            
            
               Uradni list Evropske unije
            
            
               C 273/28
            
         Tožba Alaina Crespineta proti Komisiji Evropskih skupnosti, vložena dne 21. junija 2004
   (Zadeva T-261/04)
   (2004/C 273/56)
   Jezik postopka: francoščina
   Alain Crespinet, stanujoč v Rosièresu (Belgija), ki ga zastopajo Sébastien Orlandi, Albert Coolen, Jean-Noël Louis in Etienne Marchal, avocats, z naslovom za vročanje v Luksemburgu, je dne 21. junija 2004 na Sodišče prve stopnje Evropskih skupnosti vložil tožbo proti Komisiji Evropskih skupnosti.
   Tožeča stranka Sodišču prve stopnje predlaga, da:
   
               —
            
            
               razglasi za nično odločbo o določitvi prednostnih točk v napredovalnem obdobju 2003 in odločbo, da se njeno ime ne vpiše na seznam uradnikov, ki so v tem obdobju napredovali v naziv A5;
            
         
               —
            
            
               toženi stranki naloži plačilo stroškov.
            
         Tožbeni razlogi in bistvene navedbe
   V tej zadevi tožeča stranka nasprotuje OPI-jevi zavrnitvi njenega napredovanja v naziv A5 v napredovalnem obdobju 2003 zaradi dodelitve nezadostnega števila prednostnih točk v tem obdobju za dosego praga točk, ki je bil potreben za obravnavo o napredovanju.
   V utemeljitev svojemu zahtevku tožeča stranka navaja:
   
               —
            
            
               kršitev členov 5, 7 in 26 Kadrovskih predpisov,
            
         
               —
            
            
               kršitev členov 43 in 45 Kadrovskih predpisov in njihovih Splošnih določb za izvajanje,
            
         
               —
            
            
               kršitev načela skladnosti med nazivom in delovnim mestom,
            
         
               —
            
            
               kršitev načela upravičenosti do kariere,
            
         
               —
            
            
               kršitev načela enake obravnave in nediskriminacije.
            
         Tožeča stranka še posebej ocenjuje, da določitev ene točke za vsako leto dela v nazivu, kot to določa člen 12(3) Splošnih določb za izvajanje člena 45 Kadrovskih predpisov, nagrajuje le obdobje dela v nazivu uradnikov, ki napredujejo, brez upoštevanja dejanskih odlik, ki so jih dokazali skozi leta in o katerih so sestavljena poročila.